**Observatii rezultate în cadrul procesului de consultare publică (1 februarie-21 februarie 2024)**

**Ghidul Solicitantului - Condiţii de accesare a fondurilor din Programul Asistenţă Tehnică 2021-2027**

**P2-** Îmbunătățirea capacității de gestionare și implementare și asigurarea transparenței fondurilor FEDR, FC, FSE+, FTJ - Sprijin pentru implementarea Strategiilor ITI prevăzute în cadrul Acordului de Parteneriat

| Nr. crt | Observatie/Întrebare/Propunere de completare/revizuire | Expeditor | Data transmitere | Mod tratare (preluat/nepreluat) | Răspuns/ Justificare  (preluare/nepreluare) |
| --- | --- | --- | --- | --- | --- |
| 1 | Secțiunea 3.3 Bugetul alocat apelului de proiecte:  *Alocarea totala stabilita pentru apelul de proiecte este de 10.000.000 euro.*  Observatie: De precizat ca este alocare din fonduri nerambursabile- la aceasta suma se adauga contributia BN | ADI ITI DD | 12.02.2024 | Observatie nepreluata | Alocarea menționată în Ghidul Solicitantului de 10.000.000 euro reprezintă bugetul total la nivel apelului, respectiv suma contribuției UE și bugetului de stat nerambursabil.  Pornind de la proiectele finanțate în cadrul POAT 2014-2020, la acest moment se estimează că această alocare este acoperitoare.  În funcție de nevoile care vor fi identificate, se va avea în vedere posibilitatea suplimentării acesteia. |
| 2. | Secțiunea 5.2 Eligibilitatea activitatilor  5.2.1 Cerințe generale privind eligibilitatea activităților  Proiectele finanțate din PoAT, prioritatea 2 Îmbunătățirea capacității de gestionare și implementare şi asigurarea transparenţei fondurilor FEDR, FC, FSE+, FTJ-Asigurarea AT pentru implementarea Strategiilor ITI prevăzute în cadrul Acordului de Parteneriat, sunt proiecte de asistență tehnică care trebuie să îndeplinească următoarele condiții pentru a fi eligibile:  K.Prezintă cel mai bun raport între cuantumul sprijinului, activitățile desfășurate și îndeplinirea obiectivelor;  Observatie: Nu este clar cum se stabilește cel mai bun raport intre cuantumul sprijinului, activitățile desfășurate si îndeplinirea obiectivelor. | ADI ITI DD | 12.02.2024 | N/A | Cel mai bun raport între cuantumul sprijinului financiar acordat din PoAT2021-2027, activitățile desfășurate prin proiectul propus de către beneficiar și îndeplinirea obiectivelor proiectului (care sunt în linie cu obiectivele programului) se va reflecta prin documentele transmise de către beneficiari pentru susținerea rezonabilității costurilor propuse la nivelul bugetului cererii de finanțare în raport cu amploarea activităților, obiectivele stabilite în cadrul proiectului.  Astfel, se va avea în vedere ca în cadrul proiectului, cheltuielile să fie corelate cu achizitiile si activitățile proiectului, să fie justificate adecvat, rezonabile în comparație cu prețurile de piaţă. În privința costurilor prevăzute, se va avea în vedere ca acestea să fie rezonabile, și anume fundamentate de oferte/ facturi/ contracte/ analiză a costurilor de pe piață, etc pentru servicii/bunuri similare. |
| 3. | 5.3.2 Categorii si plafoane de cheltuieli eligibile  Plafoane de cheltuieli  experți IT  personal suport administrativ  Observatie: De precizat ce categorii de personal pot fi incadrate in cele 2 grupe (rol/functie) | ADI ITI DD | 12.02.2024 | N/A | In categoria ”Experți IT” se poate încadra personalul cu atribuții în domeniul IT, fiind necesare studii superioare și experiență în domeniu de minimum 3 ani. Menționăm că această categorie de personal se va avea în vedere în cadrul proiectelor care derulează activități specifice cu componentă de IT pentru care este necesară o expertiză specifică. În situația în care se achiziționează servicii (cu componentă IT), apreciem că nu este necesar a include și experți IT, însă această nevoie se poate analiza punctual în funcție de activitățile prevăzute la nivel de proiect.  In categoria ”Personal administrativ” se încadrează personalul care derulează activități suport, de ex: secretara, arhivar, sofer, etc care prin atribuțiile mentionate in fisa postului, sprijină implementarea proiectului. |
| 5 | Indicatori de etapă exemplificativi pentru care se vor stabili termene și ținte pe parcursul perioadei de implementare:   1. Număr de proiecte pregatite cu sprijinul ADI din care număr de proiecte contractate   f) Gradul de implicare a Asociației ITI în monitorizarea și atingerea obiectivelor Strategiei.  Observatii:  a) Mentionam ca ADI ITI DD nu este implicata in pregatirea proiectelor beneficiarilor din teritoriul ITI DD; sustinem beneficiarii de la faza de intentie proiect pana la momentul intocmirii proiectului (cererii de finantare), dar nu suntem implicati in pregatirea cererii de finantare. De precizat ce anume are in vedere MIPE pentru acest indicator de performanta.  f) Asa cum am mentionat mai sus, aceasta este menirea asociatiei ITI DD- obiectul de activitate al asociatiei- de a implementa, monitoriza SIDD DD, cu scopul atingerii obiectivelor strategiei. In opinia nostra, acest indicator de performanta nu poate fi cuantificat. Va rugam sa precizati ce anume are in vedere MIPE pentru acest indicator de performanta.  Nu este clar cum se va calcula gradul de implicare a ADI ITI si care va fi documentul justificativ doveditor. | ADI ITI DD | 12.02.2024 | Observatie preluată pentru lit. a)  N/A pentru lit. f) | a) Având în vedere Orientările ITI, care stabilesc printre atribuțiile ADI ITI *Help desk pentru elaborarea de proiecte / respectiv sprijinirea beneficiarilor locali în procesul de elaborare a propunerilor de proiecte publice, conform apelurilor de proiecte/ calendarului indicativ al AM-urilor* *(organizare sesiuni de informare / ateliere de lucru)*, indicatorul *„a) Număr de proiecte pregatite cu sprijinul ADI din care număr de proiecte contractate”* cuantifică sprijinul acordat potențialilor beneficiari în faza de identificare a proiectelor, respectiv dezvoltarea acestora de la faza de intenție la elaborarea unei fișei de proiect / intenție de proiect, cuprinzând informațiile necesare pentru dezvoltarea cererii de finanțare. În acest context, denumirea indicatorului va fi completată cu termenul ”identificate”: *Număr de proiecte identificate și/sau pregătite cu sprijinul ADI din care număr de proiecte contractate.*  Indicatorul „f)Gradul de implicare a Asociației ITI în monitorizarea și atingerea obiectivelor Strategiei” va fi monitorizat pe baza Rapoartelor de progres privind implementarea ITI, la nivelul cărora trebuie reflectate contribuția ADI la implementarea și monitorizarea strategiei, precum si dificultăți/riscuri in implementarea mecanismului ITI si propuneri pentru îmbunătățirea implementării. |
| 6 | Anexa 1 -Cererea de finanțare - Secțiunea Resurse umane implicate  Se completează doar pentru echipa de implementare  Propunere modificare cu:  Se completează doar pentru echipa de management si nu pentru echipa de implementare (cum este precizat in ghid) | ADI ITI DD | 12.02.2024 | Observație preluată | Conform informațiilor și indicațiilor furnizate în Anexa 1 la GS, la secțiunea ”Resurse umane implicate” se menționează că se vor completa informații cu privire la echipa de management de proiect.  Dintr-o eroare, în tabelul prevăzut la nivelul secțiunii, la rubrica ”Categoria in care se încadrează expertul conform Orientări generale-nivel de remunerare/experiență”, se face referire la echipa de implementare, aceste precizări urmând a fi revizuite. |
| 7 | Sectiunea 5.6 Durata proiectului Proiectul poate fi implementat în intervalul 1 ianuarie 2024 – 31 decembrie 2029.  Propunere modificare cu: 5.6 Durata proiectului Proiectul poate fi implementat în intervalul: data aprobării Programului Asistenta Tehnica 2021-2027 – 31 decembrie 2029.  Vă detaliem mai jos care au fost activitatile care au fost realizate de către ADTIVJ în perioada 22.08. 2022- data aprobării Programului Asistență tehnică 2021-2027 și până la aprobarea proiectului din POAT 2014-2021   * Organizarea si functionarea structurii de guvernanță - au fost organizate ședințele de AG precum și cu o frecvență aproximativ lunară ședințe de Consiliu Director ale ADTIVJ - sunt disponibile PV de ședință, înregistrări. Au fost conturate în cadrul acestor ședințe alocările pe programe dedidcate Văii jiului, au fost realizate informări ale potențialilor beneficiari, au fost adoptate acte interne, ROI, proceduri de angajare, stabilirea cotizațiilor, etc. * Au fost organizate evenimente cu mediul de afaceri pentru feedback cu privire la programele Tranziție Justă și PRV, au fost realizate întâlniri între UAT din Valea Jiului pentru a contura portofoliile de proiecte - sunt disponibile articole de ziar, minute, etc. * Au fost realizate proceduri de angajare a personalului executiv al ADTIVJ- organizarea de concursuri pentru ocuparea pozițiilor, interviuri, conform procedurilor apriori aprobate. Sunt disponibile extrasele de pe site ADTIVJ * Au fost realizate delegații la comitetele de monitorizare unde suntem titulari (ex. ADR Vest, AMPTJ, etc ), Consiliul Consultativ pentru implementarea Initiativa Valea Jiului La sediul MIPE, la sediul guvernului - minute * Am fost invitați în calitate de speakeri și nu numai la evenimentele de la Comisia Europeană - Just Transition Platform/ Europeean Week of Regions, etc. sunt articole disponibile si mailuri de confirmare | ADI ITI Valea Jiului | 19.02.2024 | Observație preluată parțial | Prevederile Regulamentului nr.1060/2021 stabilesc ca data de început a eligibilității cheltuielilor 1 ianuarie 2021, însă în stabilirea datei de eligibilitate trebuie avute în vedere și următoarele considerente:Acordul de Parteneriat prin care cele 4 ITI-uri sunt stabilite ca ITI-uri care vor primi finanțare în cadrul perioadei de programare 2021-2027 a fost aprobat în 25.07.2022.Pentru fiecare asociație a fost necesar să își stabilească structura tehnică/ atribuțiile pentru implementarea ITI conform Orientărilor naționale privind coordonarea și implementarea ITI pentru perioada de programare 2021-2027.Astfel, secțiunea 5.6 Durata proiectului va avea următorul cuprins: "Proiectul poate fi implementat începând de la data hotărârii AGA sau deciziei consiliului director prin care se stabilește/înființează structura tehnică pentru implementarea ITI, dar nu mai devreme de data aprobării Acordului de Parteneriat 2021-2027 (25.07.2022) și până la data de 31 decembrie 2029, cu precizarea că pentru perioada până la data de 31.12.2023 nu se vor accepta decât cheltuieli efectuate în scopul pregătirii pentru implementarea ITI care nu au fost rambursate în cadrul POAT 2014-2020." |
| 8 | 1.În subcapitolul **”5.3.2 Categorii si plafoane de cheltuieli eligibile”** se menționează: ”În cazul cheltuielilor efectuate înainte de data depunerii cererii de finanţare, aceste documente vor face obiectul cererilor de rambursare şi se vor transmite după data semnării contractului de finanţare, în condiţiile prevăzute în cadrul contractului de finanţare.  Cheltuielile sunt eligibile dacă au fost suportate de beneficiar și plătite în cadrul implementării operațiunilor de la data de 1 ianuarie 2024”.  ADI ITI Microregiunea Țara Făgărașului semnalizează următoarea situație:  În Contractul de finanțare anterior, **”Sprijin în vederea operaționalizării ADI ITI Microregiunea Țara Făgărașului”, Cod SMIS 161960**, finanțat din Programul Operațional Asistență Tehnică 2014-2020, implementat în perioada 01.07 2023-31.12.2023, am avut cheltuieli resurse umane, cheltuieli cu servicii de consultanţă financiară- contabilă și juridică. Am avut, de asemenea, două deplasări la București la MIPE.  În perioada menționată, nu am beneficiat de prefinanțare și activitățile le-am desfășurat cu resurse financiare proprii, obținute doar din cotizația membrilor fondatori ai asociației. Acesta este motivul pentru care nu am reușit să facem plățile până în data de 31.12.2023 deoarece primăriile nu au avut resurse financiare să ne plătescă cotizația. În plus, conform **art 171 din Codul Muncii actualizat 2024:**  *”scadenţa obligaţiei de*plată*a salariului, prevăzută de contractul individual de muncă este data de 14-30 a lunii*următoare*pentru activitatea prestată în*luna*în curs”.*  Acesta este motivul pentru care **vă rugăm să găsiți o soluție pentru a ne rambursa cheltuielile aferente lunilor noiembrie, parțial și decembrie și luați în considerare o mențiune în acest sens în noul Ghid al solicitantului.**  2.În capitolul ***„Plafoane de cheltuieli*”,** respectiv plafoane rezonabile pentru cheltuielile cu personalul angajat în cadrul proiectului, identificăm următorul tabel cu categoriile de personal:   | Nr. crt. | Categorie de personal | Experiența profesională generală | Nivel de salarizare brut lunar (lei)\* | | --- | --- | --- | --- | | 1. | experți activități profesionale categoria I | Minim 7 ani | 13.793 | | 2. | experți activități profesionale categoria II | Minim 5 ani și până la 7 ani | 12.008 | | 3. | experți activități profesionale categoria III | Minim 1 an și până la 5 ani | 9.856 | | 4. | experți IT | Minim 3 ani | 27.200 | | 5. | personal suport administrativ | Minim 1 an | 6.800 |   Deoarece ITI este un program nou, un Program Național pilot de descentralizare și, pentru implementarea lui, resursele umane angajate trebuie să aibă competențe solide, dovedite în alte programe europene de finanțare, propunem ca experiența profesională a acestora trebuie **să fie în domeniul în care asigură expertiza, nu experiența profesională** **generală**.  ”Experții activități profesionale” sunt persoane cu experiență în domenii clasice. Experții necesari implementării **acestui program dificil,** **cu dimensiune integrată și multi-fond,** trebuie să dovedească competențe în accesarea fondurilor europene, în monitorizarea strategiilor, în Programele Operaționale, care finanțează proiectele integrate. | ADI ITI Microregiunea Țara Făgărașului | 20.02.2024 | Observație preluata  2.Observație nepreluata | În subcapitolul "5.3.2 Categorii si plafoane de cheltuieli eligibile” va avea următorul cuprins: "În cazul cheltuielilor efectuate înainte de data depunerii cererii de finanţare, aceste documente vor face obiectul cererilor de rambursare şi se vor transmite după data semnării contractului de finanţare, în condiţiile prevăzute în cadrul contractului de finanţare.  Cheltuielile sunt eligibile dacă au fost suportate de beneficiar și plătite în cadrul implementării operațiunilor de la data hotărârii AGA sau deciziei consiliului director prin care se stabilește/înființează structura tehnică pentru implementarea ITI, dar nu mai devreme de data aprobării Acordului de Parteneriat 2021-2027 (25.07.2022) și până la data de 31 decembrie 2029, cu precizarea că pentru perioada până la data de 31.12.2023 nu se vor accepta decât cheltuieli efectuate în scopul pregătirii pentru implementarea ITI care nu au fost rambursate în cadrul POAT 2014-2020."  **2.**Categoriile de personal, respectiv ”experți activități profesionale categoria I, II, III” sunt definite astfel pentru a ilustra categoria în corelare cu experiența profesională generală, aceste categorii reprezentând condiții generale pentru ocuparea posturilor. Beneficiarul are posibilitatea ca prin condițiile specifice de ocupare a fiecărui post să includă cerințe de studii si cerințe specifice, în funcție competențele pe care le consideră necesare. |